Pedro Lamy je upokojeni portugalski dirkač Formule 1. Debitiral je v sezoni 1993, ko je na štirih dirkah, na katerih je dobil priložnost kot najboljšo uvrstitev sezone dosegel enajsto mesto. Na štirih dirkah je sodeloval tudi v sezoni 1994, ko je kot najboljšo uvrstitev sezone dosegel osmo mesto. V sezoni 1995, v kateri je dobil priložnost v drugi polovici sezone, je dosegel s šestim mestom na zadnji dirki sezone za Veliko nagrado Avstralije svojo prvo in edino uvrstitev v točke v karieri. Po sezoni 1996, ki jo je končal brez vidnejših uvrstitev, se je upokojil.